google/wiki40b huggingface dataset:
क्यों होती है त्वचा गोरी या काली?

मनुष्यों, प्राणियों व वनस्पति हि विभिन्न प्रजातियों में अंतर उन्के समय के साथ परिवर्तन होते निवास के कारण उत्पन्न हुआ है। वे स्थानीय वातावरण के अनुकूल रहन्-सहन एवं भोजन आदि के कारण परिवर्तित होते गये। प्रमुख विभिन्ताओं में शारीरिक संरचना, बाल, त्वचा का रंग एवं चेहरे का आकार प्रमुख हैं।

मानव जाति का वितरण समस्त प्रथ्वी पर अन्य कशेरुकी प्राणी कि तुल्ना में सर्वधिक विस्तृत है। अंटा‍र्कटिका के आंतरिक भूमि के अधिकान्श भू-भाग पर मानव जाति क विस्तार हो चुका था। वह भी उस समय जबकि उन्नत यातायात के साधन उपलब्ध थे। समस्त जीवित प्राणियों ने भोगोलिक वातावरण के अनुरूप उन्कि शारीरिक संरचना को धाल लिय था। किसी भी व्यक्ति कि त्वचा का रंग उसके वातावरण के अनुकूलन को प्रदर्शित करता है। गहरी भूरी अथवा काली त्वचा उन जगह के लिये उपयुक्त है, जहाँ सूर्य के किरणों कि तीव्रता अधिक होती है, क्योंकि इस तरह कि त्वचा हानिकरक परा बैंगनी किरणों द्वारा कैन्सर के खतरे को रोकती है। कम चमकीले क्षेत्रों में यह उपाय आवश्य्क नहीं है, बल्कि ऐसे स्थानों पर गहरी रंगत वाली त्वचा में विटामिन डी का निर्माण अवरूध हो सकता है।

इसलिय प्रारंभिक मनुष्यों के अफ्रीका से उत्तरी क्षेत्रों कि और गमन के साथ ही उन्के त्वचीय रंजक समाप्त होते गये एवं वे पीत वर्ण होते गये। ऊष्ण कटिबंधीय देशों में प्रकश कि अधिक्ता के पश्चात भी गहरी रंगत वाली त्वचा में विटामिन डी का निर्माण होत है।

आधूनिक परिवेश में यातायात के उन्नत साधन होने के कारण जनसामान्य एक स्थान से दूसरे स्थान तक गमन करते रहते हैं एवं विभिन्न जातियों में विवाह के कारण यह विभेद अस्पष्ट होते जा रहे हैं मनुष्यों ने सन्सार को विभिन्न देशों कि सीमाओं में विभाजित किया और प्रक्रति में संसार को क्षेत्रों के गर्म, ठंडे, नमी युक्त अथवा शुष्क होने एव उस क्षेत्र कि वनस्पति पर निर्भर करता है।

यह प्राक्रतिक् क्षेत्र स्थ्ल प्रथ्वी के वास स्थल हैं, जिनमें टुंड्रा, वन्, मैदान एवं रेगिस्तान सम्मिलित हैं। प्रत्येक वास स्थल उसकी जैव विविधता एवं मौसम के कारण अन्य वास स्थल से भिन्न हैं। वह ग‍र्म और शुष्क क्षेत्र के रूप में रेगिस्तान हो सकता है, जहाँ वनस्पति कि कमी होती है अथवा गर्म एवं अत्याधिक वर्षा वाला हो सकता है, जिसमें विविध प्रकार कि वनस्पति प्रचुर मात्रा में उपलब्ध रहती है। जैसा कि ऊष्ण कटिबंधिय वर्षा, वन, भूमि पर उपस्थित वास स्थानों के अतिरिक्त स्वच्छ जलीय एवं समुद्रीय वास स्थल जैविक विविधता के साथ उपस्थित है।
हुबली जंक्शन रेलवे स्टेशन

इतिहास

18 अक्टूबर 1886 को मद्रास और दक्षिणी महराट रेलवे ने 130.02 किलोमीटर (80.79 मील) हुबली-हरिहर रेल लाइन चालु की। और हुबली-लोंडा, होसपत-हुबली और चिक्जाजुर-हुबली (469 किलोमीटर (291 मील) का हिस्सा), बैंगलोर-हुबली रेल लाइनों को 1995 के दौरान बढ़ाया गया था।

विवरण

बैंगलोर और हुबली लाईन सबसे व्यस्त लाईन में से एक है, इनके बीच बैंगलोर सिटी-हुबली जन शताब्दी एक्सप्रेस, कर्नाटक संपर्क क्रांति एक्सप्रेस समैत कई सुपरफास्ट एक्सप्रेस ट्रेन और एक्सप्रेस ट्रेन उपलब्ध है। हुबली जंक्शन कर्नाटक में सार्वजनिक और वाणिज्यिक परिवहन के लिए केंद्र स्थान है, यह भारी जन परिवहन के साथ उत्तर पश्चिम में मुंबई (460 किलोमीटर (290 मील)), पश्चिम में गोवा (160 किलोमीटर (99 मील)), दक्षिण में बैंगलोर (410 किलोमीटर (250 मील)) और पूर्व में हैदराबाद (450 किलोमीटर (280 मील)) से जुड़ा हुआ है। यह बैंगलोर शहर के बाद कर्नाटक का सबसे व्यस्त रेलवे स्टेशन है। हुबली शहर में स्थित हुबली मंडल, बैंगलोर, हैदराबाद, मुंबई और गोवा और अधिक शहर को जोड़ता है। मैंगनीज जैसे वाणिज्यिक सामान आय का मुख्य स्रोत हैं और सार्वजनिक परिवहन आय का अन्य स्रोत है।

सुविधाऐं

लम्बे मार्ग की समैत कई ट्रैनों और माल गाड़ियों को सम्भालने के लिये यहाँ 5 प्लेटफॉर्म बने हुए हैं। इसके साथ ही यहाँ रिटायरिंग रूम, एटीएम, किताबों के स्टाल, टी स्टॉल और खाने के आउटलेट, यात्राखाना, आरक्षण और पूछताछ काउंटर और पार्किंग सुविधाएँ उपलब्ध हैं।
स्वामी विज्ञानानन्द (सामाजिक कार्यकर्ता)

स्वामी विज्ञानानन्द रामशंकर मौर्य उत्तर प्रदेश के फतेहपुर जिले के प्रसिद्ध धार्मिक एवं सामाजिक कार्यकर्ता हैं। स्वामी विज्ञानानन्द जी का पूर्व नाम रामशंकर मौर्य है। उनका आस्रम गंगा नदी के तट पर भिटौरा नामक स्थान पर स्थित है। उन्होने स्थानीय स्तर पर गंगा नदी को प्रदूषण मुक्त करने की पहल की है। स्वामी जी ने फतेहपुर जनपद में ससुरखदेरी नदी को पुनर्जीवित करने का सराहनीय कार्य भी किया है।
स्वामी विज्ञानानन्द जी का पूर्व नाम रामशंकर मौर्य है। गणेश पूजा और नवरात्रि के पश्चात गंगा में बहायी जाने वाली प्लास्टर ऑफ पेरिस की मूर्तियाँ तथा अन्य पूजा सामग्री जैसे फल, फूल इत्यादि प्रदूषण का एक बहुत बड़ा कारण हैँ। इसको मद्देनजर रखते हुये स्वामी विज्ञानानंद जी ने इस क्षेत्र में एक नई प्रथा की शुरूआत की और मूर्तियोँ का भूविसर्जन शुरु करवाया। आज मूर्तियोँ का भूविसर्जन फतेहपुर में एक आन्दोलन का रूप ले चुका है एवं अब लगभग ८०% मूर्तियोँ का भूविसर्जन ही किया जाता है।
मिवा

इतिहास

१५ जून, १९९०, कानागावा प्रान्त, मिउरा बंदूक, हायामा में जन्म और फिर टोक्यो करने के लिए कदम. क्योंकि उसके पिता एक संगीत प्रेमी था, एक प्राकृतिक किया गया था और कान के एक जल्दी अपने पिता की उम्र से संगीत सुनने के लिए।
अब १५ साल की उम्र में बना काम करने के लिए, आत्म सिखाया में उच्च विद्यालय में प्रवेश के बाद गिटार शुरू करने के लिए, लेकिन क्योंकि आप काफी प्रगति नहीं किया था और फिर जानने के लिए चला गया। " Wake Up, Break Out! " लिए उच्च विद्यालय के प्रथम वर्ष के समय में उत्पादन, था, जबकि टोक्यो में उच्च विद्यालय में भाग लेने के, जैसे गर्मी की छुट्टी गतिविधियों ओकिनावा प्रान्त में रहते हैं मचान शिमॉकिताज़ावा, मनोरंजन गतिविधियों के लिए उच्च विद्यालय के चारों ओर माता - पिता के घर है प्रतिबंधित कर दिया गया है यह एक गुप्त काम भी एक दोस्त के लिए। दो उस अवधि के दौरान एक सीमित संख्या में "Song for you/TODAY", "सॉबनि इतइकड़ा" से जारी स्वयं द्वारा निर्मित। उच्च विद्यालय के वरिष्ठ नागरिकों की सर्दियों से पूर्ण संगीत उत्पादन शुरू करने में तो, अपने कैरियर की शुरुआत निर्धारित किया गया है।
अक्षरम्

अक्षरम्‌, भाषा, संस्कृति और साहित्य के क्षेत्र में कार्यरत एक अंतरराष्ट्रीय संस्था है। यह लगभग 6 वर्ष से देश-विदेश में हिंदी के प्रवर्धन और साहित्य के प्रकाशन का कार्य कर रही है।
कोटेश्वर

नाम की व्युत्पत्ति

कोटि शब्द का एक अर्थ सहस्त्र (१०००) होता है। यहाँ १००० शिवलिंग थे इसलिए इस स्थल का नाम कोटेश्वर पड़ा है। आज भी यहाँ अनेक शिवलिंग विद्यमान हैं और कालांतर के साथे कुछ नष्ट हो गये हैं। समुद्र में भी टूटे हुए शिवलिंग और मन्दिर के भग्नावशेष दिखाई देते हैं। रामायण और शिवपुराण में इस स्थल का उल्लेख मिलता है।

इतिहास

इस स्थल की शोध प्रसिद्ध चीनी यात्री युवानच्वांग ने की थी। युवानच्वांग के यात्रा वृतांत में जिस 'ए-शिफाली' नगर का उल्लेख कच्छ की राजधानी के रूप में हुआ है सम्भवतः वह कोटेश्वर नामक वर्तमान स्थान ही है। उक्त समय में कोटेश्वर बड़ा बंदरगाह था लेकिन आज बंदरगाह नामशेष हो गया है। इस स्थल पर शैवमन्दिर और पाशुपत साधुओं के मठ थे। वर्तमान कोटेश्वर मन्दिर के एक शिलालेख के अनुसार ये मन्दिर का निर्माण १७१ वर्ष पूर्व विक्रम संवत १८७७ में हुआ था। प्राचीन मन्दिर टूट चूका है और समुद्रतट पर भग्नावशेष आज भी दिखाई पड़ते हैं। वर्तमानकाल में कोटेश्वर और निलकंठ नाम के दो मन्दिर विद्यमान हैं। नारायण सरोवर में भी एक समय कानफ़टे साधुओ का प्रभुत्व था अत: प्राचीन काल में कोटेश्वर भी बड़ा तीर्थस्थल रहा होगा। महाप्रभु वल्लभाचार्य इस स्थल पर 16वीं शताब्दी में आये थे।

पौराणिक इतिहास

कोटेश्वर की कथा रावण के साथ शरु होती है। प्राचीन काल में रावण की कठोर तपस्या से प्रसन्न होकर भगवान शिव ने अपना आत्मलिंग रावण को दिया। रावण इसे अपनी राजधानी लंका में स्थापित करना चाहता था। बीच रास्ते में रावण ने लिंग को जमीन पे छोड़ दिया और १००० एक जैसे लिंग बन गये। रावण भ्रमित होकर आत्मलिंग को लंका न ले जा सका और शिवजी यहाँ स्थित हो गये। कथा के अनुसार कोटेश्वर मन्दिर में आत्मलिंग स्थापित है जो खुद भगवान शिव ने दिया था।

कैसे पहुंचे

कोटेश्वर पहुंचने के लिए सबसे पहले भुज पहुंचें। दिल्ली, मुम्बई और अहमदाबाद से भुज तक रेल मार्ग से आ सकते हैं। रेलमार्ग से गांधीधाम आने के बाद वहाँ से भी भुज जा सकते है। मुम्बई और भुज के बीच दैनिक विमान सेवा भी है। अहमदाबाद से भुज की दूरी 350 कि॰मी॰ है। यहाँ से भुज पहुंचने के अनेक साधन हैं। भुज से कोटेश्वर जाते समय 36 किलोमीटर की दूरी पर 1100 वर्ष पुराना पुअरेश्वर महादेव का मन्दिर है। इसके बाद 95 किलोमीटर की दूरी पर कच्छ की कुल देवी माता आशापुरा की पीठ है। शारदीय नवरात्रों में यहां श्रद्धालुओं का जमघट लगा रहता है। नारायण सरोवर-कोटेश्वर से 30 किलोमीटर आगे भारत-पाकिस्तान की सीमा है।﻿
पहले नारायण सरोवर में ठहरने, भोजन आदि की व्यवस्था नहीं थी। इस कारण श्रद्धालुओं को बड़ी कठिनाई होती थी। पूरा इलाका वीरान होता था। किन्तु अब स्वयंसेवी संगठनों ने यहां ठहरने और खाने-पीने की अच्छी व्यवस्था कर दी है। आवागमन भी अब सुगम हो गया है। कोटेश्वर जाने के लिए नारायण सरोवर पहुंचने के बाद वहाँ से चलके या वाहन में कोटेश्वर जा सकते है। अतिथिगृह और खाने की व्यवस्था नारायण सरोवर में हैं। कोटेश्वर में रात में नहीं रुक सकते और ये भारतीय सीमा को जोड़ने वाला विस्तार होने के कारण पर्यटन स्थलों के अलावा दूसरा विस्तार बाहर के लोगों के लिए प्रतिबन्धित है।
देओरी लोग

देओरी (Deori, দেউৰী) पूर्वोत्तर भारत के असम व अरुणाचल प्रदेश राज्यों में बसने वाला एक समुदाय है जो ब्रह्मपुत्र नदी की घाटी के ऊपरी मैदानों में रहते हैं। प्राचीनकाल के आहोम साम्राज्य और सूतीया राज्यों में वे मंदिरों में पुजारी हुआ करते थे। इनकी चार मुख्य शाखाएँ हैं: दिबोंगिया, बोरगोया, तेंगापोनिया और पातोरगोया।
दीया और बाती हम

कहानी

यह कहानी सूरज और संध्या की है। संध्या का सपना एक आईपीएस अधिकारी बनने का रहता है और सूरज का अपना एक मिठाई का दुकान होता है। उन दोनों के परिवार वाले दोनों की शादी करवा देते हैं। संध्या की सास उसे आईपीएस अधिकारी नहीं बनने देती है। लेकिन सूरज उसकी आईपीएस बनने में मदद करता है और अपनी माँ को भी मना लेता है। जिसके बाद संध्या पुष्कर में एक आईपीएस अधिकारी बन जाती है। आगे की कहानी में कुछ आतंकवादी हवाई जहाज का अपहरण कर लेते है जिसमे सूरज व उसकी माँ भी होती है लेकिन संध्या सभी यात्री को छुड़ा लेती है। कुछ सालो बाद संध्या को एक मिशन के लिए जाना पड़ता है। उसके बाद यह खबर आती है की संध्या मर गयी है लेकिन संध्या एक मिशन पर गयी थी। मिशन का नाम मिशन महाबली होता है। संध्या को अधिकारियों द्वारा यह बताया जाता है की एक आतंकवादी संगठन गर्जना संगठन के लोग कुछ भारत पर कुछ बुरा प्लान कर रहे है। इसि लिऐ वाे उसके पलान काे खतम कर अपने घर वापस आजाती है।
दक्षिणी भाई द्वीप

भूगोल

द्वीप का आकार एक राजमा के दाने की तरह है। इसका आकार १८०० मीटर लम्बा और ६३० मीटर चौड़ा है और उत्तर की ओर एक चौड़ी खाड़ी है। इसके मध्य भाग में वन है और पूरी धरती समतल है। वन के इर्द-गिर्द एक रेतीला तट है और द्वीप को एक कोरल रीफ़ पूरी तरह घेरे हुए है। द्वीप के बिलकुल मध्य का भाग थोड़ा धंसा हुआ है और वर्षा के मौसम में यहाँ एक तालाब बन जाता है। १९८७ में पूरा द्वीप एक प्राकृतिक संरक्षित क्षेत्र घोषित कर दिया गया।

इतिहास

१९वीं शताब्दी के अंत तक छोटे अण्डमान से ओन्गी लोग यहाँ समुद्री कछुए पकड़ने आया करते थे। उस काल में आये एक यात्री ने यहाँ ३० लोगों तक के रहने वाली कुटिया पाई जिसमें बम्बू(बांस)की चारपाईयाँ थीं। समझा जाता है कि इसी द्वीप के मार्ग से १८९०-१९३० काल में ओन्गी समुदाय बृहत अण्डमान क्षेत्र में प्रवेश कर गया।
मुहम्मद का वंश वृक्ष

वंशावली

वाथिला इब्न अल-असका ने सुनाया कि मुहम्मद ने कहा;
"वास्तव में अल्लाह ने हज़रत इब्राहिम के वंश से हज़रत इस्माइल को चुना, इस्माइल के बच्चों से अन्य जनजातियों पर बनू किनानाह का चयन किया; उन्होंने कनानह के अन्य जनजातियों पर बनू कुरिश का चयन किया; उन्होंने कुरुश के अन्य परिवारों पर बनू हाशिम को चुना ; और उसने मुझे बनू हाशिम से चुना। "
- मुस्लिम और तिर्मिधि से संबंधित।

अदनान से इस्माइल

हज़रत इस्माइल तक अदनान की विभिन्न वंशावली सुनाई गई है। अदनान उत्तरी, मध्य और पश्चिमी अरब के अदानी अरबों के पूर्वजों और इस्माइल के प्रत्यक्ष वंशज थे। यह पुष्टि नहीं की गई है कि उनके बीच कितनी पीढ़ियां हैं; हालांकि, अदनान इस्माइल के काफी करीब थे। इस्माइल के बारह पुत्र थे , जिन्हें कहा जाता है कि हवीला से शूर ( अश्शूर से मिस्र की सीमा तक) के बारह जनजातीय प्रमुख बन गए हैं।
वंशावलीवादियों ने इस्माइल के किस बेटे से अलग किया, वंश का मुख्य भाग आया, या तो अपने सबसे बड़े बेटे नबुत या उनके दूसरे बेटे क़ेदार के माध्यम से जो उत्तर अरब कदरराइट जनजाति के पिता थे, जिन्होंने फारस की खाड़ी और सिनाई प्रायद्वीप के बीच क्षेत्र को नियंत्रित किया । वंश वंशावली के नाम पर वंशावली भी भिन्न हैं।
मुहम्मद इब्न जारिर अल-तबारी कहते हैं:
"वंशावलीवादी हमारे पैगंबर हज़रत मुहम्मद के वंशज के बारे में अलग नहीं हैं, जहां तक ​​मैड बी। अदनान।"
- अल-ताबरी का इतिहास, खंड 6, पी। 37
नलचरितम्

नलचरितम् एक मलयालम अट्टकथा (कथकली नाटक) है जिसके रचयिता उण्यायि वारियर हैं। यह महाभारत की नल और दमयन्ती की कथा पर आधारित है।
A-श्रेणी क्षुद्रग्रह

A-श्रेणी क्षुद्रग्रह (A-type asteroid) क्षुद्रग्रहों की एक श्रेणी है। इस प्रकार के क्षुद्रग्रह काफ़ी कम हैं और सन् २०१५ तक केवल १७ ज्ञात थे। इनके उत्सर्जन वर्णक्रम (एमिशन स्पेक्ट्रम) में १ माइक्रोमीटर के तरंगदैर्घ्य (वेवलेंथ) पर एक अवशोषण बैंड (absorption band) दिखता है जो ओलीवाइन की मौजूदगी का संकेत है। खगोलशास्त्रियों का अनुमान है कि यह ऐसे क्षुद्रग्रहों के भूप्रावार (मैंटल) का भाग होते हैं जिनमें सामग्री (धूल, बर्फ़, पत्थर व धातु) का परतीकरण हो चुका हो और जिन्हें ठोकर लगने से उनके कुछ भाग उखड़ गए हो।
भाषा सम्मान पुरस्कार

भाषा सम्मान पुरस्कार एक भारतीय साहित्यिक पुरस्कार जो हर साल प्रदान किया जाता है। इस पुरस्कार के वितरण का प्रारंभ साहित्य अकादमी ने १९९६ से किया। साहित्य अकादमी मान्यता-प्राप्त २४ भारतीय भाषाओं में साहित्य अकादमी पुरस्कार प्रदान करती है। इसलिए भाषा सम्मान पुरस्कार को गैर-मान्यता प्राप्त भाषाओं में साहित्यिक रचनात्मकता के साथ ही शैक्षिक अनुसंधान को स्वीकार और बढ़ावा देने के लिए स्थापित किया गया था। यह लेखकों, विद्वानों, संपादकों, संग्रहकर्ताओं, कलाकारों या अनुवादकों को प्रस्तुत किया जाता है जिन्होंने संबंधित भाषाओं के प्रचार, आधुनिकीकरण या संवर्धन में काफी योगदान दिया है।
सन्मान में एक पुरस्कार पट्टिका के साथ १ लाख रुपये दिये जाते है। १९९६ में पुरस्कार की धनराशी रुपये २५,००० थी। ये सन २००१ में बढ कर रुपये ४०,०००, सन २००३ में रुपये ५०,०००, और सन २००९ में १ लाख रुपये हुई। यह सम्मन प्रत्येक वर्ष ३-४ व्यक्तियों को विभिन्न भाषाओं में दिए जाते हैं जो कि विशेषज्ञों की समितियों की सिफारिश के आधार पर होता है।
ग़ौस बख्श बरोज़ई

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व कार्यवाहक मुख्यमंत्री थे।
गुरु हर किशन

जीवन चर्या

गुरू हर किशन साहिब जी का जन्म सावन वदी १० (८वां सावन) बिक्रम सम्वत १७१३ (७ जुलाई १६५६) को कीरतपुर साहिब में हुआ। वे गुरू हर राय साहिब जी एवं माता किशन कौर के दूसरे पुत्र थे। राम राय जी गुरू हरकिशन साहिब जी के बड़े भाई थे। रामराय जी को उनके गुरू घर विरोधी क्रियाकलापों एवं मुगल सलतनत के पक्ष में खड़े होने की वजह से सिख पंथ से निष्कासित कर दिया गया था।

गुरुपद प्राप्ति

८ वर्ष की अल्प आयु में गुरू हर किशन साहिब जी को गुरुपद प्रदान किया गया। गुरु हर राय जी ने १६६१ में गुरु हरकिशन जी को अष्ठम्‌ गुरू के रूप में स्थापित किया। इस प्रकार से नाराज होकर राम राय जी ने औरंगजेब से इस बात की शिकायत की। इस बावत शाहजांह ने राम राय का पक्ष लेते हुए राजा जय सिंह को गुरू हर किशन जी को उनके समक्ष उपस्थित करने का आदेश दिया। राजा जय सिंह ने अपना संदेशवाहक कीरतपुर भेजकर गुरू को दिल्ली लाने का आदेश दिया। पहले तो गुरू साहिब ने अनिच्छा जाहिर की। परन्तु उनके गुरसिखों एवं राजा जय सिंह के बार-बार आग्रह करने पर वो दिल्ली जाने के लिए तैयार हो गये। 
इसके बाद पंजाब के सभी सामाजिक समूहों ने आकर गुरू साहिब को विदायी दी। उन्होंने गुरू साहिब को अम्बाला के निकट पंजोखरा गांव तक छोड़ा। इस स्थान पर गुरू साहिब ने लोगों को अपने अपने घर वापिस जाने का आदेश दिया। गुरू साहिब अपने परिवारजनों व कुछ सिखों के साथ दिल्ली के लिए रवाना हुये। परन्तु इस स्थान को छोड़ने से पहले गुरू साहिब ने उस महान ईश्वर प्रदत्त शक्ति का परिचय दिया। लाल चन्द एक हिन्दू साहित्य का प्रखर विद्वान एव आध्यात्मिक पुरुष था जो इस बात से विचलित था कि एक बालक को गुरुपद कैसे दिया जा सकता है। उनके सामर्थ्य पर शंका करते हुए लालचंद ने गुरू साहिब को गीता के श्लोकों का अर्थ करने की चुनौती दी। गुरू साहिब जी ने चुनौती सवीकार की। लालचंद अपने साथ एक गूँगे बहरे निशक्त व अनपढ़ व्यक्ति छज्जु झीवर (पानी लाने का काम करने वाला) को लाया। गुरु जी ने छज्जु को सरोवर में सनान करवाकर बैठाया और उसके सिर पर अपनी छड़ी इंगित कर के उसके मुख से संपूर्ण गीता सार सुनाकर लाल चन्द को हतप्रभ कर दिया। इस स्थान पर आज के समय में एक भव्य गुरुद्वारा सुशोभित है जिसके बारे में लोकमान्यता है कि यहाँ स्नान करके शारीरिक व मानसिक व्याधियों से छुटकारा मिलता है। इसके पश्चात लाल चन्द ने सिख धर्म को अपनाया एवं गुरू साहिब को कुरूक्षेत्र तक छोड़ा। जब गुरू साहिब दिल्ली पहुंचे तो राजा जय सिंह एवं दिल्ली में रहने वाले सिखों ने उनका बड़े ही गर्मजोशी से स्वागत किया। गुरू साहिब को राजा जय सिंह के महल में ठहराया गया। सभी धर्म के लोगों का महल में गुरू साहिब के दर्शन के लिए तांता लग गया।
सोलर प्रोब प्लस

सोलर प्रोब प्लस नासा द्वारा सूर्य के कोरोना व सौर वायु का रहस्य जानने के लिए भेजा गया एक अंतरिक्ष यान है। यह यान मूलतः वर्ष २०१५ में भेजा जाना प्रस्तावित था, परन्तु कई देरियों के बाद अंततः इसे १२ अगस्त २०१८ को अंतरिक्ष में भेज दिया गया। इस यान का नाम फिजिसिस्‍ट यूजीन न्‍यूमैन पार्कर के नाम पर रखा गया है। इन्‍होंने तारों द्वारा ऊर्जा संचारित करने के कई अवधारणाएं पेश की थीं। नासा के इस यान का नाम पहली बार किसी जीवित वैज्ञानिक के नाम पर रखा गया है। सोलर प्रोब प्लस सूर्य के काफी निकट तक पहुँचेगा और इसका डिजाइन व निर्माण कार्य अनुभवी एप्लाइड फिजिक्स लैब (एपीएल) द्वारा किया जाएगा। इस अभियान को भेजे जाने में सात वर्ष का समय लग जाएगा। ये यान सूर्य के काफी निकट पहुँचकर लगभग ७० लाख कि॰मी॰ दूरी पर रहकर अपना कार्य करेगा। सूर्य के कोरोना व सौर वायु के बारे में इससे काफी तथ्य उजागर होने की संभावनाएँ हैं। नासा का यह अभियान एरीज के वैज्ञानिकों द्वारा सूर्य पर किए जा रहे अध्ययन में भी लाभकारी सिद्ध होगा।
राष्ट्रीय फ़िल्म पुरस्कार – बांग्ला भाषा की सर्वश्रेष्ठ फ़िल्म

राष्ट्रीय फ़िल्म पुरस्कार – बांग्ला भाषा की सर्वश्रेष्ठ फ़िल्म वर्ष की बांग्ला भाषा की सर्वश्रेष्ठ फ़िल्म को दिया जाता है।
सिंडी वांग

सिंडी वांग (अंग्रेज़ी: Cyndi Wang) (जन्म: 5 सितांबर 1982), जिन्हें वांग ज़िनलिंग (चीनी भाषा: 王心凌) के नाम से भी जाना जाता है, एक ताइवानी अभिनेत्री और गायिका हैं। वांग ने अपने संगीत कैरियर की शुरुआत 2003 में की, जब उनकी पहली एल्बम, बिगिन... जारी हुई थी। अपने संगीत करियर के अलावा, वांग ने कई टीवी धारावाहिकों में भी अभिनय किया है, जिनमें वेस्टसाइड स्टोरी (2003), हेवन्स वेडिंग गाउन (2004), और स्माइलिंग पास्ता (2006) इत्यादि प्रमुख हैं।
गिरधरपुरा

गिरधरपुरा
गिरधरपुरा राजस्थान राज्य के सवाई माधोपुर जिले की चौथ का बरवाड़ा तहसील में स्थित एक छोटा सा कस्बा है

नजदिकी गावँ

आदलवाडा कलाँ
यह गावँ दो किमी की दूरी पर है जिसके सरपंच हरिराम मीणा है
भानुमंत

भानुमंत प्राचीन दक्षिण कोशल का शासक था। इतिहास प्रसिद्ध राजा राम की माता कौशल्या कोसल के राजा भानुमंत की पुत्री थीं। भानुमंत का कोई पुत्र नहीं होने के कारण राजा दशरथ को कोशल का भी राज्य मिला।
अक्साई चिन

नाम की उत्पत्ति

'अक्साई चिन' (ﺋﺎﻗﺴﺎﻱ ﭼﯩﻦ‎) का नाम उईग़ुर भाषा से आया है, जो एक तुर्की भाषा है। उईग़ुर में 'अक़' (ﺋﺎق‎‎) का मतलब 'सफ़ेद' होता है और 'साई' (ﺴﺎﻱ‎) का अर्थ 'घाटी' या 'नदी की वादी' होता है। उईग़ुर का एक और शब्द 'चोअल' (ﭼﯚل‎) है, जिसका अर्थ है 'वीराना' या 'रेगिस्तान', जिसका पुरानी ख़ितानी भाषा में रूप 'चिन' (ﭼﯩﻦ‎) था। 'अक्साई चिन' के नाम का अर्थ 'सफ़ेद पथरीली घाटी का रेगिस्तान' निकलता है। चीन की सरकार इस क्षेत्र पर अधिकार जतलाने के लिए 'चिन' का मतलब 'चीन का सफ़ेद रेगिस्तान' निकालती है, लेकिन अन्य लोग इसपर विवाद रखते हैं।

विवरण

अक्साई चिन एक बहुत ऊंचाई (लगभग ५,००० मीटर) पर स्थित एक नमक का मरुस्थल है। इसका क्षेत्रफल ४२,६८५ किमी² (१६,४८१ वर्ग मील) के आसपास है। भौगोलिक दृष्टि से अक्साई चिन तिब्बती पठार का भाग है और इसे 'खारा मैदान' भी कहा जाता है। यह क्षेत्र लगभग निर्जन है और यहां पर स्थायी बस्तियां नहीं है। इस क्षेत्र में 'अक्साई चिन' (अक्सेचिन) नाम की झील और 'अक्साई चिन' नाम की नदी है। यहां वर्षा और हिमपात ना के बराबर होता है क्योंकि हिमालय और अन्य पर्वत भारतीय मानसूनी हवाओं को यहां आने से रोक देते हैं।

भारत-चीन विवाद

चीन ने जब १९५० के दशक में तिब्बत पर क़ब्ज़ा किया तो वहाँ कुछ क्षेत्रों में विद्रोह भड़के जिनसे चीन और तिब्बत के बीच के मार्ग के कट जाने का ख़तरा बना हुआ था। चीन ने उस समय शिंजियांग-तिब्बत राजमार्ग का निर्माण किया जो अक्साई चिन से निकलता है और चीन को पश्चिमी तिब्बत से संपर्क रखने का एक और ज़रिया देता है। भारत को जब यह ज्ञात हुए तो उसने अपने इलाक़े को वापस लेने का यत्न किया। यह १९६२ के भारत-चीन युद्ध का एक बड़ा कारण बना। वह रेखा जो भारतीय कश्मीर के क्षेत्रों को अक्साई चिन से अलग करती है 'वास्तविक नियंत्रण रेखा' के रूप में जानी जाती है। अक्साई चिन भारत और चीन के बीच चल रहे दो मुख्य सीमा विवाद में से एक है। चीन के साथ अन्य विवाद अरुणाचल प्रदेश से संबंधित है।
मणिबेन पटेल

जन्म और बाल्य

१९०३ वर्ष के 'अप्रैल'-मास की तीसरी (३/४/१९०३) दिनांक पर गुजरातराज्य के खेडा जिले में मणिबेन का जन्म हुआ। उनके पिता सरदार वल्लभभाई पटेल भारत के महान् नेताओं में और महान् देशभक्तों मैं से एक थे। उनके मातृश्री का नाम झवेरबा था। मणिबेन जब सात वर्षीया थी, तब उनके मातृश्री निधन हो गया। मणिबेन का एक अनुज भी था। अतः उसके पोषण का दायित्व बाल्यकाल से ही मणिबेन के ऊपर आ पड़ा।
परिवार के सदस्य सरदार वल्लभभाई पटेल को बहुत समझाय कि, वे पुनर्विवाह कर लें। परन्तु दृढमन वाले सरदार वल्लभभाई पटेल बाले, “मैं विमाता का (Step mother's) दुःख अपने बच्चों के उपर डालना नहीं चाहता”। उसके बाद आजीवन मात का और पिता का दायित्व सरदार वल्लभभाई पटेल ने वहन किया। झवेरबा की मृत्यु के एकवर्ष बाद हि सरदार वल्लभभाई पटेल को पढने के लिए विदेश जाना पड़ गया। अतः उन्होंने अपने बच्चों को अपने अग्रज विठ्ठलभाई के पास भेज दिया। तब विठ्ठलभाई मुम्बई में निवास करते थे। मुम्बई में क्वीन् मेरी विद्यालय में मणिबेन का अभ्यास आरम्भ हुआ। परन्तु मुम्बई-महानगर के वातावरण में मणिबेन अस्वस्थ रहती थी। वैद्यों के औषध देने के बाद भी उनके स्वास्थ्य में कोई परिवर्तन न हुआ। पिता के वियोग से उनकी स्थिति ऐसी हो गई है, ये भी एक कारण था।
सुधीर नारायन

सुधीर नारायन आगरा, भारत के एक उम्दा गज़ल गायक हैं। उनके गुरु आगरा घराने के उस्ताद शब्बीर अहमद खान ने सुधीर नारायन की सोज़ज़दा आवाज़ को और भी सुरीला बना दिया है। सुधीर नारायन के चाहने वाले दुनिया के कोने कोने मैं फैले हुए हैं। उत्तरप्रदेश, भारत मैं सुधीर नारायन अनगिनत कला एवं संगीत उत्सवों में अपने चाहने वालों का मन मोहते रहते हैं, उनमे खास हैं – ताज-महोत्सव आगरा, झांसी महोत्सव, रामायन-मेला अयोध्या, कुम्भ-मेला इलाहबाद और हरिद्वार।
सुधीर नारायन ने उर्दू के उस्ताद शायरों के शायरी की गायकी में उस्तादी की है। सुधीर जब गालिब की गज़ल कहते हैं, तो उनके लफ्ज़ों में गालिब के कलाम की कसक महसूस की जा सकती है। उनकी गायकी में ये असर इसलिये आ पाता है के सुधीर को उस्तादों के कलाम की गहरी जानकारी है।
(in-progress)
Ghalib in California
Irshaad at Khazana
About Sudhir Narain at LSUS
आर्द्रता

वायुमण्डल में विद्यमान अदृष्य जलवाष्प की मात्रा आर्द्रता (अंग्रेज़ी: humidity) कहलाती हैं। यह आर्द्रता पृथ्वी से वाष्पीकरण के विभिन्न रुपों द्वारा वायुमण्डल में पहुंचती हैं। आर्द्रता का जलवायु विज्ञान में सर्वाधिक महत्व होता हैं, क्योंकि इसी पर वर्षा, तथा वर्षण के विभिन्न रूप जैसे वायुमण्डलीय तूफान तथा विक्षोभ (चक्रवात आदि) आधारित होते हैं।
वर्षा, बादल, कुहरा, ओस, ओला, पाला आदि से ज्ञात होता है कि पृथ्वी को घेरे हुए वायुमंडल में जलवाष्प सदा न्यूनाधिक मात्रा में विद्यमान रहता है। प्रति घन सेंटीमीटर हवा में जितना मिलीग्राम जलवाष्प विद्यमान है, उसका मान हम रासायनिक आर्द्रतामापी से निकालते है, किंतु अधिकतर वाष्प की मात्रा को वाष्पदाव द्वारा व्यक्त किया जाता है। वायु-दाब-मापी से जब हम वायुदाब ज्ञात करते हैं तब उसी में जलवाष्प का भी दाब सम्मिलित रहता है।

निरपेक्ष आर्द्रता

वायु के निश्चित आयतन पर उसमें उपस्थित कुल नमी की मात्रा को निरपेक्ष आर्द्रता कहतें हैं। यह आर्द्रता वायु के निश्चित आयतन पर जलवाष्प के भार को प्रदर्शित करती हैं। इसे 'घनफुट प्रति ग्रेन' में तथा 'घन सेण्टीमीटर प्रति ग्राम' में प्रदर्शित करते हैं।

आपेक्षिक आर्द्रता

वायु के एक निश्चित आयतन में किसी ताप पर जितना जलवाष्प विद्यमान होता है और उतनी ही वायु को उसी ताप पर संतृप्त करने के लिए जितने जलवाष्प की आवश्यकता होती है, इन दोनों राशियों के अनुपात को आपेक्षिक आर्द्रता (Relative humidity या RH) कहते है: अर्थात्‌ T ताप पर आपेक्षिक आर्द्रता एक घन सें.मी. वायु में T सेंटीग्रेड पर प्रस्तुत जलवाष्प¸ एक घन सेंटीमीटर वायु में T सेंटीग्रेड पर संतृप्त जल वाष्प। बाऍल के अनुसार यदि आयतन स्थायी हो तो किसी गैस की मात्रा उसी के दाब की अनुपाती होती है। अत:
आपेक्षिक आर्द्रता = प्रस्तुत जलावाष्प की दाब / उसी ताप पर जलवाष्प की संतृप्त दाब
जलवाष्प की दाब, ओसांक ज्ञात करने पर, रेनो की सारणी से निकाला जाता है।
सोनम बाजवा

प्रारंभिक जीवन और मॉडलिंग कैरियर

सोनम बाजवा का जन्म नैनीताल में हुआ था और वह एक पंजाबी हैं। उन्होंने दिल्ली विश्वविद्यालय में पढ़ाई की। वह मुंबई चली गईं और 2012 में, उन्होंने फेमिना मिस इंडिया प्रतियोगिता में भाग लिया। वह एक एयर होस्टेस बनीं और एक्टिंग में अपना करियर बनाया।
बाद में उन्हें हैप्पी न्यू ईयर में अभिनय करने के लिए सूचीबद्ध किया गया था, लेकिन भूमिका के लिए नहीं चुना गया था।
देश, महाराष्ट्र

महाराष्ट्र प्रदेश भारत देश का एक क्षेत्र हैं। यह महाराष्ट्र-देश इस शब्द का संचिप्त रूप हैं .इतिहास में यह क्षेत्र पश्चिमी मध्य दक्कन जिसे आज कल पुणे विभाग भी कहा जाता हैं और मराठवाड़ा को मिला कर कहा जाता था। मराठवाड़ा जिसे की बाद में हैदराबाद प्रांत के निज़ाम ने जीत लिया आज एक अलग क्षेत्र माना जाता है़
डेविड शेफर्ड

डेविड रॉबर्ट शेफर्ड (अंग्रेज़ी: David Robert Shepherd) (जन्म २७ दिसम्बर १९४० – २७ अक्टूबर २००९) एक पूर्व प्रथम श्रेणी क्रिकेट खिलाड़ी और क्रिकेट-अम्पायर थे। इन्होंने कुल ९२ टेस्ट क्रिकेट मैचों में तथा १७२ एक दिवसीय अंतर्राष्ट्रीय मैचों में अम्पायरिंग की। वे प्रथम श्रेणी के क्रिकेट खिलाड़ी थे जो ग्लूसेस्टरशायर के लिए खेले थे और बाद में दुनिया के सबसे लोकप्रिय अम्पायरों में से एक बने। वे 92 टेस्ट मैचों में शामिल थे, जिनमें से अन्तिम जून 2005 में खेला गया, और यह किसी अंग्रेज़ अम्पायर के लिए सर्वाधिक था। उन्होंने 172 ओ डी आई में भी अम्पायरी के जौहर दिखलाए, जिनमें लगातार तीन विश्व कप फ़ाइनल रहे हैं जो 1996, 1999 और 2003 में खेले गए।